Якія ж цэны на сённяшні дзень, ці прывабныя яны для здатчыкаў? Мяркуйце самі. Найбольш дорага каштуе медзь. Адзін кілаграм яе “цягне” на 59 тысяч 500 рублёў. Значна папоўніць ваш кашалёк можа латунь — ад 33 тысяч 450 рублёў да 36 тысячы 200 рублёў за кілаграм. Цана залежыць ад вырабаў з гэтага металічнага сплаву. Кілаграм свінцу з акумулятарных батарэй каштуе 14 тысяч 350 рублёў, цынку з карбюратараў — 8 тысяч 500 рублёў, алюмініевы дрот і бытавы посуд, калі яны ў вас ёсць, прымуць па 12 тысяч 950 рублёў за кілаграм, іншыя рэчы з алюмінію і дзюралюмінію — па 10 тысяч 850 рублёў. І, нарэшце, замыкаюць гэты пералік чыгун (1 тысяча 450 рублёў за кілаграм) і лом чорных бытавых металаў (1 тысяча 150 рублёў).